Stílvopnið hefur frá árinu 2015 haldið margvísleg námskeið fyrir skrifandi fólk . Björg Árnadóttir kennir sjálf á námskeiðum Stílvopnsins . FRÉTTABLAÐIÐ / ERNIR Ritstjórn Mánudagur 6. janúar 2020 Auglýsing Ég hef samt miklu lengri reynslu af að kenna ritlist , það hef ég gert síðan ég kynntist slíkri kennslu í Svíþjóð fyrir rúmum þrjátíu árum , “ segir Björg Árnadóttir , eigandi Stílvopnsins , en hún kennir öll námskeiðin sjálf . Björg , sem er rithöfundur , blaðamaður , ritlistar - og myndlistarkennari , hefur einnig M Ed gráðu í menntunarfræðum og áratuga reynslu af að þróa og skipuleggja hvers kyns nám . Hetjuferðarnámskeiðin „ Fjölbreytni námskeiðanna fer stöðugt vaxandi af því að ég er alltaf að læra eitthvað nýtt sem mig langar að kenna , “ segir Björg . Tvö nýjustu námskeið Stílvopnsins byggjast á hugmyndinni um hetjuferðina , eða The Hero´s Journey . „ Þetta eru ólík námskeið þótt þau byggist á sömu hugmyndafræði . Skapandi skrif – ferð hetjunnar er hreinræktað ritlistarnámskeið . Það sækir gjarnan fólk sem vill skrifa fantasíur eða spennubókmenntir en líka fólk sem finnst hetjuferðin gagnast sér við hvaða skrif sem eru . Skrifað er samkvæmt þeirri hugmynd að allar sögur heims byggist í raun á ævafornu líkani um persónusköpun og framvindu , hinni svokölluðu frumgoðsögu . Námskeiðið gæti líka heitið Hetjan og höfundurinn enda er einn þráður námskeiðsins sá að hjálpa höfundum að kynnast hetjunni innra með sér . Bataferð hetjunnar kalla ég hitt hetjuferðarnámskeiðið . Það er skemmtileg smiðja fyrir fólk sem vill skoða áskoranir lífs síns með hvers kyns skapandi aðferðum , “ segir hún . Skáldskapur , endurminningar , skoðanir og þekking Önnur námskeið á vorönn eru skapandi skrif sem Björg hefur þróað í þrjátíu ár og snýst um að skrifa skáldskap , endurminningaskrif þar sem kveikt er á endurminningum og þær skráðar og námskeið um að koma þekkingu sinni , reynslu og skoðunum á framfæri í rituðu máli . Námskeið vorannar 2020 verða ekki aftur í boði fyrir almenning fyrr en á vorönn 2021 svo að fólk ætti að drífa í að skrá sig núna . „ Á haustönn mun Stílvopnið einbeita sér að sérsniðnum námskeiðum fyrir vinnustaði , skóla , stéttarfélög , sveitarfélög , vinahópa og leshringi . Auk þess langar mig að nota meiri tíma í ráðgjöf um ritlist sem mikil þörf virðist vera fyrir , “ segir Björg . Almenn námskeið Stílvopnsins eru tólf klukkustunda helgarnámskeið eða sextán klukkustundir , fjórar stundir í senn einu sinni í viku . Hægt er að fá námskeiðin sérsniðin á hvaða formi sem er . Námskeiðin eru að þessu sinni haldin í Reykjavík , á Ísafirði og í Eyjafirði og í nóvember heldur Stílvopnið ritlistarnámskeið í borginni Kochi á Indlandi . Hugsanlega er eitt pláss laust en ganga verður frá skráningu nú í byrjun janúar .